Дырыжор Нацыянальнага акадэмічнага Вялікага тэатра оперы і балета Рэспублікі Беларусь Вячаслаў Воліч цягам ужо некалькіх гадоў запрашаецца на Міжнародны оперны фестываль імя Ф.Шаляпіна ў Казані. Вось і сёлета ён дырыжыраваў “Царскай нявестай”, над прэм’ерай якой працаваў з тамтэйшай трупай летась. Яшчэ адным яго творчым здабыткам трэба лічыць назапашаны ў Казані фестывальны і ўласна оперны вопыт, які можа быць карысным для нашага тэатра і, шырэй, Беларусі.